Document ID: 31996R1516

Title and Content:
ΚΑΝΟΝΙΣΜΟΣ (ΕΚ) αριθ. 1516/96 ΤΗΣ ΕΠΙΤΡΟΠΗΣ της 29ης Ιουλίου 1996 για την τροποποίηση του παραρτήματος Ι του κανονισμού (ΕΟΚ) αριθ. 2771/75 περί κοινής οργανώσεως της αγοράς στον τομέα των αυγών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (2), και ιδίως το άρθρο 8 παράγραφος 13, Εκτιμώντας: ότι ο κανονισμός (ΕΚ) αριθ. 2658/87 του Συμβουλίου, της 23ης Ιουλίου 1987, για την δασμολογική και στατιστική ονοματολογία και το κοινό δασμολόγιο (3), όπως τροποποιήθηκε τελευταία από τον κανονισμό (ΕΚ) αριθ. 1192/96 (4), περιλαμβάνει, στο παράρτημα Ι, την ισχύουσα συνδυασμένη ονοματολογία 7 ότι ορισμένες περιγραφές που αναγράφονται στο παράρτημα Ι του κανονισμού (ΕΟΚ) αριθ. 2771/75 δεν αντιστοιχούν πλέον σε εκείνες της συνδυασμένης ονοματολογίας και θα πρέπει συνεπώς να τροποποιηθεί το παράρτημα Ι του κανονισμού αυτού 7 ότι μεριμνώντας για σαφήνεια, θα πρέπει να ενσωματωθούν οι τροποποιήσεις αυτές σε παράρτημα που θ' αντικαθιστά το παράρτημα Ι 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αυγών και του κρέατος πουλερικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΟΚ) αριθ. 2771/75 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός εφαρμόζεται από την 1η Αυγούστου 1996. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουλίου 1996.

Classification Labels:
710
668

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 2736
2520
4380
2737
2735

EuroVoc IDs (Expanded): 2736
2520
4380
2737
2735

Dataset Source: meu

Split: train